Република Србија

Дом здравља „Смедерево“ СМЕДЕРЕВО
Број: 
Дана: 12.03.2025. год.
С м е д е р е в о 

На основу члана 7. ст.1. тач.3)  Посебног колективног уговора за здравствене установе чији је оснивач Република Србија, аутономна покрајина и јединице локалне самоуправе („Службени гласник РС“ бр.96/19 и 58/20-Анекс I), а у складу са Кадровским Планом Дома здравља „Смедерево“ Смедерево из 2022. године и Правилником о организацији и систематизацији послова Дома здравља „Смедерево“ у Смедереву, Дом здравља „Смедерево“ Смедерево, расписује
О Г Л А С
за пријем
1/ ЈЕДНЕ МЕДИЦИНСКЕ СЕСТРЕ/ТЕХНИЧАРА, IV ссс, општи смер, за радно место „медицинска сестра/техничар у хитној медицинској помоћи“, за рад у Служби за хитну медицинску помоћ Дома здравља „Смедерево“ у Смедереву, са пуним радним временом, на одређено време, до повратка запосленог са неплаћеног одсуства, са пробним радом од 30 дана.
        ОПИС ПОСЛОВА: –
– пружа услуге здравствене неге и подршке лицима којима је потребна нега као последица старења, повређивања, болести или других физичких и менталних поремећаја, или потенцијалих ризика за здравље у складу са праксом и стандардима савремене неге и о томе води прописану медицинску документацију;

– у тиму са докторима медицине и другима или самостално, спроводи превентивне и куративне мере, по налогу доктора медицине или доктора медицине специјалисте у установи и на терену,у оквиту теренског рада;

– припрема болесника за дијагностичко терапијске процедуре и припрема ординацију, опрему и уређаје за рад;

– учествује у дијагностици (ЕКГ, одређивање шећера у крви и др.) и врши антропометријска мерења;

– прима позиве на телефону за хитне интервенције и координира радом и усмерава све екипе хитне помоћи на терену, усмерава најближу екипу према месту интервенције и прати кретања екипа хитне помоћи на целом подручју територијалне надлежности;

– у хитним случајевима пружа прву помоћ унесрећенима на месту догађаја и у транспорту и прати болесника и надзире га за време превоза до здравствене установе или куће ради даљег лечења;

– врши узимање узорака у стану болесника за бактериолошко - лабораторијске прегледе;

– врши дезинфекцију и стерилизацију материјала и инструмената;

– правилно одлаже медицински отпад;

2/  Услови за заснивање радног односа су општи услови за заснивање радног односа предвиђени Законом о раду и Правилником о организацији и систематизацији послова Дома здравља „Смедерево“ Смедерево.
Као доказ о испуњености услова кандидати су дужни да доставе:

    - пријаву на оглас са кратком биографијом, бројем телефона и адресом уз назнаку: “Сагласан/на сам да Дома здравља „Смедерево“ у Смедереву, обрађује моје личне податке (адреса, ЈМБГ, бр.телефона, e-mail и друго у вези са реализацијом огласа на који се јављам),
    - оверену фотокопију дипломе о завршеном IV ссс-општи смер медицинска сестра/техничар,
    - оверену фотокопију уверења о положеном стручном испиту,

    - оверену фотокопију лиценце или Решење о упису у именик МСЗТС,
    - неоверену фотокопију личне карте,
    - потврду о радном искуству (ако кандидат има радног искуства);
3/ Пријава и пропратна документација  кандидатима који нису примљени се НЕ ВРАЋА и иста ће бити комисијски уништена по предвиђеној процедури, у циљу заштите података о личности садржаних у тим документима.

     Кандидат који буде изабран за пријем у радни однос пре закључења Уговора о раду мора доставити доказ о здравственој способности за рад на наведеним пословима.
4/   У циљу транспарентности и избора кандидата истаћи оглас на сајту Дома здравља „Смедерево“ у Смедереву, сајту Министарства здравља РС, огласној табли Дома здравља „Смедерево“ Смедерево и Листу „Послови“ НСЗ. 
       Рок за пријаву кандидата – 8 дана од дана истицања огласа у Листу „Послови“ НСЗ.
      Пријаве на оглас достављати у затвореним ковертама преко писарнице Дома здравља „Смедерево“ Смедерево, или путем поште на адресу: Дом здравља „Смедерево“ у Смедереву Ул. Кнез Михаилова бр.51, уз напомену "пријава на оглас за мед. Сестру/техничара".
      Уколико кандидат има e-mail адресу, потребно је исту назначити ради обавештавања о  резултату конкурса.

      Непотпуне и не благовремене пријаве неће бити разматране.      
	Припремио:

Б. Грујић

Контролисала:

О. Благојевић
	За послодавца

По овлашћењу Министарства здравља

в.д.директорa

Здравственог центра Смедерево, у оснивању

др Жељко Смиљанић


